Корпус Чувара Исламске револуције (, краће Сепах), познат још и као Револуционарна гарда или Иранска револуционарна гарда, грана је оружаних снага Исламске Републике Иран, основана након Иранске револуције 5. маја 1979. године. Док је Војска Исламске Републике Иран бранила границе Ирана и одржавала унутрашњи ред, према иранском уставу, Револуционарна гарда је за циљ имала заштиту исламског система у земљи. Припадници ове јединице тврде како је њихова улога у заштити исламског система спријечавање страног мијешања, као и спријечавање удара стране војске или „девијантног понашања”.